"Maailmapäeva mõte on väga lihtne - inimõigused on kõigile, neid ei tohi ega saa rakendada valikuliselt. Kõik, kes otsustavad välispoliitika üle, peavad neist  lähtuma," lausus Maailmapäeval avakõne pidav välisminister Urmas Paet.    Välisminister Paet rõhutas, et arengukoostöö sihtriigid on sageli maailma vaeseimad. "Arengukoostööst kasu saajatena räägime neist, kellel puuduks muidu võimalus inimväärsele elule. Need on inimesed, kellele tuleb tagada näiteks puhas joogivesi."    Oma tegevust näitavad Maailmapäeval nii Eesti kodanikealgatused kui ka välisministeerium, Euroopa Komisjoni esindus Eestis, Punane Rist, saatkonnad ja paljud teised.    Muusikalisi maitseid kogu maailmast pakuvad Bombillaz (Eesti), Baba Zula (Türgi), Zumbaland (Gruusia), Svjata Vatra (Eesti-Ukraina) ning DJ Scratchy Londonist. Lapsi lõbustab Nublu, kõik saavad õppida hennamaalinguid, trummimängu ja eksootilisi tantse.    Arengukoostöö Ümarlaud (AKÜ) on avalikes huvides tegutsev arengukoostöös ja maailmahariduses osalevate organisatsioonide katusorganisatsioon. Igal kevadel korraldab AKÜ Maailmapäeva, mille eesmärk on maailma mitmekesisus Eesti inimestele  koju kätte tuua. Sel aastal annab Maailmapäev avalöögi Vanalinna Päevadele.    Maailmapäeva toetab välisministeerium, kaasa aitavad Ameerika Ühendriikide, Belgia, Prantsusmaa ja Kreeka saatkonnad.    Täpsema info ning Maailmapäeva kava leiab www.terveilm.net. Kõik Maailmapäeva sündmused on tasuta.    Terve ilm on platsil!    Lisainfo:  Piret Hirv  Arengukoostöö Ümarlaud  piret@terveilm.net  508 7043  www.terveilm.net    Evelin  Andrespok  Arengukoostöö Ümarlaud  evelin@terveilm.net  53 46 52 56  www.terveilm.net